সেলিন বারা

**সেলিন বারা**, বিবাহপূর্ব নাম **সেলিন সজুমিগে**, (৯ সেপ্টেম্বর ১৯৭৮) একজন প্রাক্তন ফরাসি পর্নোগ্রাফিক চলচ্চিত্র অভিনেত্রী।

## প্রারম্ভিক জীবন
সেলিন বারা অঁতোনিতে জন্মগ্রহণ করলেও প্যারিস অঞ্চলে বেড়ে ওঠেছেন। তার মা মরিশীয় বংশোদ্ভূত এবং তার দাদা একজন জার্মান। তার ভাষ্যমতে, শৈশবে তাকে মৌলবাদী ক্যাথলিক দীক্ষায় দীক্ষিত করা হলেও পরবর্তীতে এই ধর্মীয়বিশ্বাস ত্যাগ করে তিনি একজন উগ্র নাস্তিকে পরিণত হন। তিনি তার মামাতো/ফুফাতো ভাই সিরিল বারাকে বিয়ে করেছেন।

## কর্মজীবন
কিছু সময় বৈদ্যুতিক সরঞ্জাম বিক্রয়কারী ফরাসি প্রতিষ্ঠান দার্তিতে কাজ করার পর অধিক অর্থ উপার্জনের সুযোগ আছে জেনে তিনি পর্নোগ্রাফিক চলচ্চিত্রে অভিনয় শুরু করেন। ২০০০ সালে তিনি সেরা নতুন ফরাসি তারকা বিভাগে হট দ'র পুরস্কারের জন্য মনোনীত হন।

বেশ কয়েকটি ফরাসি পর্নোগ্রাফিক স্টুডিওর হয়ে অভিনয়ের পর তিনি তার স্বামীর সাথে নিজেদের একটি স্টুডিও প্রতিষ্ঠা করেন। সেখানে তার স্বামী পর্নোগ্রাফিক চলচ্চিত্র পরিচালনা করতেন। যদিও অল্পসময়ের মধ্যেই তাদের ক্ষুদ্র প্রতিষ্ঠানটি প্রচুর ঝণগ্রস্ত হয়ে পড়ে।

২০০১ সালের মার্চ মাসে সেলিন এবং সিরিল বারা তাদের এক সহকর্মী ও ব্যবসায়িক প্রতিদ্বন্দ্বী, পর্ন অভিনেতা-পরিচালক এইচপিজি-কে আক্রমণ করেন। একপর্যায়ে সিরিল বারা তাকে শটগানের গুলিতে আহত করেন। এই ঘটনার কয়েক দিন পর বারা দম্পতিকে গ্রেপ্তার করা হয় এবং ২০০২ সালের অক্টোবরে তাদের চার বছরের কারাদণ্ড প্রদান করা হয়। দন্ডের মেয়াদকালের দুই বছর তারা জামিনে মুক্ত ছিলেন।

কারাগার থেকে মুক্তির পর কর্মহীন ও প্রচুর ঋণে জর্জরিত এই দম্পতি সরকারি আর্থিক সাহায্যে জীবনধারণ করতেন। কিছু সময় পর তারা আরিয়েজ শহরে বসবাস করেন। সেখানে সেলিন বারা মাঝেমধ্যে স্ট্রিপার হিসেবে কাজ করতেন। একপর্যায়ে তারা আবার পর্নোগ্রাফিক ভিডিও নির্মাণ করে তাদের ওয়েবসাইটে বিনামূল্যে বিতরণ করা শুরু করেন। সেলিন বারা ২০০৭ সালে তার স্বামীর সাথে যৌথভাবে একটি আত্মজীবনীমূলক বই *লা সোডোমাইট* প্রকাশ করেছেন। ২০১১ সালে তিনি তার স্বামীর দ্বারা বিডিএসএম থিমযুক্ত একটি হেনতাই-শৈলীর কমিকেও চিত্রিত হয়েছেন।

২০১২ সালে ফরাসি আইনসভা নির্বাচনে প্রতিদ্বন্দ্বিতার জন্য ফরাসি সমাজতান্ত্রিক দল (*পার্তি কম্যুনিস্ত ফ্রঁসে*) এবং নয়া পুঁজিবাদবিরোধী দলের (*নুভো পার্তি অঁতিকাপিতালিস্ত*) সদস্যপদ প্রাপ্তির অসফল প্রচেষ্টার পর সেলিন বারা এবং তার স্বামী *মুভ্যমঁ অঁতিতেয়িস্ট এ লিবের্তাঁ* নামে তাদের নিজস্ব একটি চরম বামপন্থী রাজনৈতিক দল গঠন করেন। তারা দুইজন ও তাদের এক বন্ধু মিলে দলটির সর্বমোট সদস্য সংখ্যা ছিল তিনজন। এরপর তিনি "পুঁজিবাদ-বিরোধী" এবং "ধর্ম-বিরোধী" ইশতেহার নিয়ে আরিয়েজে থেকে নির্বাচনী প্রার্থী হন। নির্বাচনে তিনি নিজেকে একজন কমিউনিস্ট এবং "নব্য-স্তালিনবাদী" প্রার্থী হিসেবে উপস্থাপন করেন। তার স্বামী নির্বাচনে তার রানিং মেট ছিলেন। সকল প্রকার ধর্ম নিষিদ্ধ, এলজিবিটি অধিকার রক্ষা, মাদকদ্রব্য বৈধকরণ এবং জন্মের পর প্রতিবন্ধী শিশুদের জীবননাশের নির্বাচনী ইশতেহারের বদৌলতে তার প্রার্থিতা ফরাসি গণমাধ্যমের মনোযোগ আকর্ষণ করেছিল। নির্বাচনে শেষ পর্যন্ত তিনি আরিয়েজে ১.৫৮% ভোট পেয়েছিলেন।

২০১২ সালের সেপ্টেম্বরে সেলিন বারা পর্নোগ্রাফি থেকে অবসরের ঘোষণা দেন।

নির্বাচনী প্রচারাভিযানের আর্থিক প্রতিবেদন জমা না দেওয়ায় ফ্রান্সের সাংবিধানিক পরিষদ ২০১৩ সালের ৮ ফেব্রুয়ারি তাকে পরবর্তী তিন বছরের জন্য নির্বাচনে অংশগ্রহণের অযোগ্য ঘোষণা করে।

## তথ্যসূত্র

## বহিঃসংযোগ

* 
* MAL ওয়েবসাইট 
* 
* 
*   
* 

বিষয়শ্রেণী:জীবিত ব্যক্তি
বিষয়শ্রেণী:১৯৭৮-এ জন্ম
বিষয়শ্রেণী:ফরাসি পর্নোগ্রাফিক চলচ্চিত্র অভিনেত্রী
বিষয়শ্রেণী:জার্মান বংশোদ্ভূত ফরাসি ব্যক্তি
বিষয়শ্রেণী:ফরাসি সাম্যবাদী
বিষয়শ্রেণী:প্রাক্তন রোমান ক্যাথলিক
বিষয়শ্রেণী:২১শ শতাব্দীর নাস্তিক
বিষয়শ্রেণী:২০শ শতাব্দীর নাস্তিক
বিষয়শ্রেণী:পুঁজিবাদ বিরোধী ফরাসি ব্যক্তি
বিষয়শ্রেণী:ফরাসি এলজিবিটিকিউ অধিকারকর্মী